*Tämä artikkeli käsittelee jääkiekkoilijaa. Muista samannimisistä henkilöistä katso Heikki Huttunen.*

**Heikki Huttunen** (s. 25. syyskuuta 1998 Espoo) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan keskushyökkääjä, mutta Huttunen osaa pelata myös laidassa. Hän laukoo oikealta.

Ura
---

Huttunen on Kirkkonummen Salamoiden kasvatti. Hän siirtyi jo 13-vuotiaana Yhdysvaltoihin, jossa Huttunen pelasi mm. Green Bay Jr. Gamblersin ja Milwaukee Jr. Admiralsin joukkueissa. Hän palasi kaudeksi 2014–2015 Suomeen ja siirtyi Espoo Bluesin organisaatioon. Huttunen oli kaudella 2015–2016 Blues Akatemian B-nuorten paras pistemies, maalintekijä ja syöttäjä tehoilla 14+23=37. Hän vahvisti pudotuspeleissä kuitenkin Bluesin ykkösjoukkuetta, jossa Huttunen voitti kauden päätteeksi SM-hopeaa. Kaudella 2016–2017 hän jakoi tehoilla 11+26=37 seuran A-nuorten sisäisen pistepörssin kolmannen sijan Aarne Talvitien kanssa. Kaudella 2017–2018 Huttunen debytoi miesten peleissä pelattuaan kaksi ottelua Mestis-joukkue Espoo Unitedissa.

Kaudeksi 2018–2019 Huttunen siirtyi Mikkelin Jukurien A-nuoriin. Hän oli joukkueen paras pistemies ja syöttäjä tehoilla 20+44=64, joilla Huttunen oli A-nuorten SM-liigan alkusarja ja runkosarja yhteenlaskettuna sarjojen paras pistemies. Hänet palkittiin A-nuorten SM-liigan opiskelijapalkinnolla. Huttunen debytoi kauden aikana myös Jukurien SM-liigajoukkueessa, jossa hän pelasi seitsemän runkosarjaottelua tehden yhden syöttöpisteen. Huttunen teki liigadebyyttinsä 18. joulukuuta 2018 JYPiä vastaan. Hänet merkittiin Jukurien nelosketjun oikeaan laitaan Valtteri Hotakaisen ja Ville Leskisen viereen. Huttunen sai ottelussa jääaikaa 10.25 minuuttia. Pekka Kähönen valitsi hänet ottelun Alumnien tähtien kolmostähdeksi.

Huhtikuussa 2019 Huttunen teki Jukurien kanssa vuoden mittaisen SM-liigasopimuksen. Hän pelasi kaudella 2019–2020 liigassa 26 runkosarjaottelua tehden yhden syöttöpisteen. Suurimman osan kaudestaan Huttunen pelasi kuitenkin seuran A-nuorissa, joiden sisäisen pistepörssin toisen sijan hän jakoi Tom Grönblomin kanssa edellään Kalle Matikainen. Ensimmäisellä kokonaisella SM-liigakaudellaan 2020–2021 Huttunen pelasi varsin pienessä roolissa 47 runkosarjaottelua tehden kolme syöttöpistettä.

Kaudeksi 2021–2022 Huttunen siirtyi vuoden mittaisella sopimuksella Mestis-joukkue Rovaniemen Kiekkoon. Hän oli tehoilla 21+18=39 joukkueen paras maalintekijä ja kolmanneksi paras pistemies. Huttunen jakoi myös Mestiksen maalipörssin kuudennen sijan Hermeksen Eemeli Takalan ja Peliittojen Sergei Popovin kanssa. Hän jakoi myös kuudella osumallaan koko sarjan ylivoimamaalipörssin voiton Kiekko-Espoon Oula Kuuren ja Ketterän Elmeri Kaksosen kanssa. Huttunen voitti myös RoKin sisäisen tehotilaston lukemalla +14. Pudotuspeleissä hän oli tehoilla 3+8=11 joukkueen paras syöttäjä ja Huttunen jakoi sisäisen pistepörssin voiton Zdeněk Sedlákin kanssa. Hän voitti myös RoKin sisäisen tehotilaston lukemalla +8. Huttunen voitti kauden päätteeksi Mestis-pronssia. Toukokuussa 2022 hän teki seuran kanssa vuoden mittaisen jatkosopimuksen.

Huttunen voitti kaudella 2022–2023 RoKin sisäisen piste-, maali- ja syöttöpörssin tehoilla 23+26=49. Hän jakoi Mestiksen maalipörssin yhdeksännen sijan Kiekko-Espoon Atro Leppäsen kanssa sekä pistepörssin 11. sijan Kiekko-Vantaan Emil Oksasen ja Ketterän Jere Vertasen kanssa. Pudotuspeleissä Huttunen oli tehoilla 3+10=13 RoKin paras syöttäjä ja hän jakoi joukkueen sisäisen pistepörssin voiton Miika Tiihosen kanssa. Neljännessä puolivälieräottelussa 30. maaliskuuta 2023 vieraissa Iisalmen Peli-Karhuja vastaan Huttunen teki RoKin 2–4-voittoon päättyneen ottelun voittomaalin, joka ratkaisi joukkueelle välieräpaikan. Hän sai ottelussa myös kakkossyöttöpisteen Valtteri Sunin tekemään maaliin. Huttunen voitti kauden päätteeksi Mestis-pronssia. Hänet äänestettiin sarjan toiseen tähdistökentälliseen. Helmikuussa 2023 RoKi lainasi Huttusen yhden ottelun ajaksi SM-liigajoukkue Hämeenlinnan Pallokerhoon.

Kaudeksi 2023–2024 Huttunen siirtyi 1+1-vuotisella ja syyskuun 2023 loppuun asti kestävän tryoutin sisältävällä sopimuksella Hämeenlinnan Pallokerhoon. Joukkuetta siirtyivät myös valmentamaan hänelle RoKista tutut Maso Lehtonen ja Mikko Sirento-Manninen. Hän aloitti harjoituskauden vahvasti ja teki viidessä ottelussa tehot 4+3=7, jonka jälkeen Huttunen sai jo syyskuun vaihteessa jatkosopimuksen. Hän pelasi HPK:n kauden kaikki 60 runkosarjaottelua tehden niissä tehot 6+12=18. Tapaninpäivänä seura uutisoi käyttäneensä Huttusen sopimuksessa olleen option ja tehneen vuoden mittaisen jatkosopimuksen hänen kanssaan.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Blues | A-SM | 47 | 11 | 26 | 37 | 6 | 4 | 0 | 2 | 2 | 0 |
| 2017–2018 | Blues | A-SM | 51 | 12 | 14 | 26 | 22 | 4 | 1 | 2 | 3 | 2 |
|  | Espoo United | Mestis | 2 | 0 | 0 | 0 | 0 | – | – | – | – | – |
| 2018–2019 | Jukurit | A-SM | 51 | 20 | 44 | 64 | 16 | 5 | 3 | 1 | 4 | 0 |
|  | Jukurit | SM-liiga | 7 | 0 | 1 | 1 | 0 | – | – | – | – | – |
| 2019–2020 | Jukurit | A-SM | 39 | 12 | 25 | 37 | 6 | 2 | 0 | 0 | 0 | 0 |
|  | Jukurit | SM-liiga | 26 | 0 | 1 | 1 | 2 | – | – | – | – | – |
| 2020–2021 | Jukurit | SM-liiga | 42 | 0 | 3 | 3 | 12 | – | – | – | – | – |
| 2021–2022 | RoKi | Mestis | 52 | 21 | 18 | 39 | 20 | 13 | 3 | 8 | 11 | 4 |
| 2022–2023 | RoKi | Mestis | 51 | 23 | 26 | 49 | 24 | 10 | 3 | 10 | 13 | 2 | Kakkostähdistö |
|  | HPK | SM-liiga | 1 | 0 | 0 | 0 | 0 | – | – | – | – | – |
| 2023–2024 | HPK | SM-liiga | 60 | 6 | 12 | 18 | 14 | – | – | – | – | – |
| 5 kautta | yhteensä | SM-liiga | 136 | 6 | 17 | 23 | 28 | – | – | – | – | – |
| 3 kautta | yhteensä | Mestis | 105 | 44 | 44 | 88 | 44 | 23 | 6 | 18 | 24 | 6 |

Lähteet
-------

* Heikki Huttunen The Internet Hockey Databasessa (englanniksi)
* Heikki Huttunen Eurohockey-sivustolla (englanniksi)
* Heikki Huttunen *Elite Prospects*. Everysport Media Group AB.  (englanniksi)

### Viitteet

1. ↑  Heikki "Hude" Huttunen *facebook.com*.  18.3.2019. Jukurit SarvisClub ry. Viitattu 17.3.2024.
2. ↑  Tilastot - Heikki Huttunen *liiga.fi*. Jääkiekon SM-liiga Oy. Viitattu 18.12.2018.
3. 1 2 3 4 5 6  Heikki Huttunen *Elite Prospects*. Everysport Media Group AB.  (englanniksi)
4. ↑  Elite Prospects - Blues Akatemia U18 *eliteprospects.com*. Everysport Media Group AB. Viitattu 17.3.2019. (englanniksi)
5. ↑  Elite Prospects - Blues U20 *eliteprospects.com*. Everysport Media Group AB. Viitattu 17.3.2019. (englanniksi)
6. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 17.3.2019. (englanniksi)
7. ↑  Mennander, Pasi: Nuorten SM-liigan kauden 2018-19 palkitut pelaajat ja tähtikentät *leijonat.fi*.  8.3.2019. Suomen Jääkiekkoliitto – Finlands Ishockeyförbund ry. Viitattu 17.3.2019.
8. ↑  Jukurit - JYP, 18.12.2018 *liiga.fi*.  18.12.2018. Jääkiekon SM-liiga Oy. Viitattu 18.12.2018.
9. ↑  Jukurit - JYP, 18.12.2018 *liiga.fi*.  18.12.2018. Jääkiekon SM-liiga Oy. Viitattu 18.12.2018.
10. ↑  Laitinen, Jukka: Jukurien Jukka Holtari hakee joukkueeseen taitoa ja liikkuvutta  — Markku Flinck lähtee, Heikki Huttuselle sopimus, Jukurit syksyllä Japaniin harjoituspeleihin *lansi-savo.fi*.  6.4.2019. Kaakon Viestintä Oy. Viitattu 7.4.2019.
11. ↑  Elite Prospects - Jukurit U20 *eliteprospects.com*. Everysport Media Group AB. Viitattu 22.4.2020. (englanniksi)
12. ↑  Nupponen, Leevi: Jukurien pelaaja-arvostelut 2020−21: Abramov ja maajoukkuepelaajat kauden tähtiä, Yip osoittautui katastrofiksi *Jatkoaika.com*.  18.4.2021. Jatkoaika r.y. Viitattu 21.4.2021.
13. ↑  RoKin haaviin kuusi pelaajaa − mukana Suomi-sarjan maalihai sekä liigakokemusta *Jatkoaika.com*.  21.6.2021. Jatkoaika r.y. Viitattu 22.6.2021.
14. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 7.2.2023. (englanniksi)
15. ↑  Elite Prospects - Award - Finland2 (Mestis) Most Game Winning Goals *eliteprospects.com*. Everysport Media Group AB. Viitattu 7.2.2023. (englanniksi)
16. ↑  Elite Prospects - RoKi *eliteprospects.com*. Everysport Media Group AB. Viitattu 7.2.2023. (englanniksi)
17. ↑  Perkkiö, Jaarli: Heikki Hut­tu­nen ja Miika Tii­ho­nen jat­ka­vat RoKissa – Mes­tik­sen te­hok­kain puo­lus­ta­ja Paavo Tyni uusi vah­vis­tus *lapinkansa.fi*.  10.5.2023. Kaleva365 Oy. Viitattu 7.2.2023.
18. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 1.8.2023. (englanniksi)
19. ↑  Elite Prospects - RoKi *eliteprospects.com*. Everysport Media Group AB. Viitattu 1.8.2023. (englanniksi)
20. ↑  Ottelutilastot *mestis.fi*.  30.3.2023. Suomen Jääkiekkoliitto – Finlands Ishockeyförbund ry. Viitattu 1.8.2023.
21. ↑  CODY PORTER SIIRTYY PORIN ÄSSIIN JA HEIKKI HUTTUNEN YHDEN OTTELUN LAINALLE HÄMEENLINNAN PALLOKERHOON *rokihockey.fi*.  13.2.2023. RoKi Hockey Oy. Viitattu 1.8.2023.
22. ↑  Kiviniemi, Konsta: HPK julkaisi liudan uusia sopimuksia – Eetu Tuulola palaa Hämeenlinnaan *Jatkoaika.com*.  28.4.2023. Jatkoaika r.y. Viitattu 1.8.2023.
23. ↑  Heikki Huttunen pukee oranssia jatkossakin – tryout tuotti sopimuksen *hpk.fi*.  1.9.2023. HPK Liiga Oy. Viitattu 1.9.2023.
24. ↑  Heikki Huttunen sekä Samuli Aaltonen jatkavat HPK:ssa kaudella 2024-2025 *hpk.fi*.  26.12.2023. HPK Liiga Oy. Viitattu 26.12.2023.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen